Diari Oficial de la Generalitat Valenciana


Sumari del DOGV 5701, del 12-02-2008 (2008/1517)

Notificació a Raquel Selene Recio Hernández de la Resolució de 6 de setembre de 2007, del conseller d'Educació, de revocació de beca per a la formació de personal tècnic de suport a la investigació amb el corresponent reintegrament de les quantitats indegudament percebudes. Expedient BFTAI/2007/009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5701

Data del DOGV
:   12-02-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/1517


Data del document
:   29-01-2008

Organisme emissor
:   Conselleria d'Educació

Tipus de document
:   Edicte

Notificació a Raquel Selene Recio Hernández de la Resolució de 6 de setembre de 2007, del conseller d'Educació, de revocació de beca per a la formació de personal tècnic de suport a la investigació amb el corresponent reintegrament de les quantitats indegudament percebudes. Expedient BFTAI/2007/009. [2008/1517]  
Com no ha sigut possible notificar de forma personal i directa a la interessada Raquel Selene Recio Hernández, per absència, la resolució del conseller d'Educació de revocació de beca per a la formació de personal tècnic de suport a la investigació, amb el corresponent reintegrament de les quantitats indegudament percebudes, es procedix a la seua publicació en el Diari Oficial de la Comunitat Valenciana, a l'efecte del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el text íntegre del qual és el següent:  
«Vist l'expedient de beques per a la formació de personal tècnic de suport a la investigació tramitat en este òrgan gestor i del que és titular Raquel Selene Recio Hernández amb DNI núm. 46941168-F i sobre la base dels següents,  
FETS  
Primer. Mitjançant Resolució de 2 de gener de 2007, del director general d'Investigació i Transferència Tecnològica, es va concedir a Raquel Selene Recio Hernández entre altres persones, una beca per a la formació de personal tècnic de suport a la investigació corresponent a l'exercici de 2007. La dita beca té el perfil FP/07/UA/04 corresponent al Departament d'Infermeria Comunitària, Medicina Preventiva, Salut Pública i Història de la Ciència de la Universitat d'Alacant.  
Segon. Segons ens va ser comunicat el 15.01.2007 per la Universitat d'Alacant, Raquel Selene Recio Hernández es va incorporar a exercir la beca amb efectes des de l'1 de gener de 2007.  
Tercer. En data 19.06.2007 té registre d'entrada en esta direcció general un escrit del vicerector d'Investigació, Desenrotllament i Innovació de la Universitat d'Alacant, en el qual se sol·licita la revocació de la beca concedida a Raquel Selene Recio Hernández a la vista de l'informe presentat pel tutor de la pràctica formativa que manifesta l'incompliment continuat per part de la becària de les seues obligacions des del 07.04.2007. L'informe del tutor comunica que la becària mencionada no acudix al departament ni complix amb les tasques encomanades i que a pesar dels múltiples esforços per contactar amb ella (telèfon, correu electrònic, carta certificada amb justificant de recepció) en data 11.06.2007 no s'ha rebut cap contestació.  
Quart. L'Orde de 20 de juny de 2006, del conseller d'Empresa, Universitat i Ciència, per la que es convoquen diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana, regula en el seu annex V les beques per a la formació de personal tècnic de suport a la investigació.  
La base 4 de l'annex 5 regula la dotació de la beca: «La dotació de les beques serà de 850 euros bruts mensuals. La dita quantitat es lliurarà a la persona beneficiària per mensualitats anticipades, sempre que siga possible. En aquells supòsits previstos en esta convocatòria que impliquen un meritació econòmica a la persona beneficiària inferior a la corresponent a un mes natural, la prestació econòmica serà proporcional al dit període.  
La quantia de la beca serà finançada de la manera següent:  
a) L'abonament al becari o becària de les quantitats corresponents a les quatre primeres mensualitats en cada període anual, serà a càrrec del pressupost de l'entitat en la qual el becari o la becària realitze el seu treball pràctic formatiu.  
b) L'abonament al becari o la becària de les quantitats corresponents als mesos restants del gaudi de la beca, en cada període IMPORT DATA DE DATA DE TOTAL TIPUS TOTAL IMPORT TOTAL  
REINTEGRAMENT PAGAMENT REINTEGRAMENT DIES INTERESSOS INTERESSOS REINTEGRAMENT  
 DE DEMORA MÉS INTERESSOS  
833,00 15.05.2007 25.06.2007 41 6,25% 5,85 euros   
833,00 19.06.2007 25.06.2007 6 6,25% 0,86 euros   
1.666,00 6,71 euros 1.672,71  
\* \* \* \* \*  
IMPORTE FECHA DE FECHA DE TOTAL TIPO TOTAL IMPORTE TOTAL  
REINTEGRO PAGO REINTEGRO DIAS INTERESES INTERESES REINTEGRO  
 DE DEMORA MÁS INTERESES  
833,00 15.05.2007 25.06.2007 41 6,25% 5,85 euros   
833,00 19.06.2007 25.06.2007 6 6,25% 0,86 euros   
1.666,00 6,71 euros 1.672,71anual, serà a càrrec dels pressupostos de la Generalitat Valenciana del respectiu exercici».  
Quint. Efectuades les fases comptables de les ordes de pagament dels mesos de maig i juny, la realització material d'estos es va dur a terme en les dates de 15.05.2007 i 19.06.2007 respectivament, per un import de 833.00 euros cada mes (850,00 euros - 17,00 euros de retenció IRPF), a càrrec del capítol IV del pressupost de la Generalitat Valenciana corresponent a l'exercici de 2007. De tot això resulta un import a reintegrar per Raquel Selene Recio Hernández de:  
1.666,00 euros corresponents al capítol IV, beques per a la formació de personal tècnic de suport a la investigació.  
Sext. Que una vegada conegut l'import a reintegrar i la data en què es va realitzar materialment el pagament, els interessos de demora que resulten són els següents:  
Sèptim. Practicada la notificació de l'Acord de 26 de juny de 2007 d'inici del procediment de revocació i reintegrament parcial, no s'han rebut al·legacions en el termini establit.  
FONAMENTS DE DRET  
Primer. L'esmentada Orde de 20 de juny de 2006, determina en l'annex V base 8 les obligacions particulars del becari o becària, que inclouen en l'apartat b): «Dedicar-se eficaçment al treball pràctic de formació proposat, d'acord amb les normes pròpies de l'organisme».  
En l'Annex I de l'Orde de 20 de juny mencionada, la base 9 establix el seguiment i control de les actuacions i en l'apartat 3 indica el següent: «L'incompliment total o parcial dels requisits i obligacions establits en la present orde i la resta de normes aplicables, així com de les condicions que si és el cas s'establisquen en la corresponent resolució de concessió comportarà, amb audiència prèvia a la persona interessada:  
a) Deixar sense efecte la subvenció concedida o minorar-la, en cas d'incompliment parcial de l'actuació o justificació per quanties inferiors.  
En particular, seran causes d'incompliment les següents: b) Incompliment de la finalitat per a la que va ser concedida la beca o ajuda».  
Igualment segons el que preveu la Base 9.3 de l'annex I, de l'Orde de 20 de juny de 2006 mencionada, l'incompliment total o parcial de qualsevol dels requisits i obligacions establits en la present Orde i la resta de normes aplicables donarà lloc a l'obligació de reintegrament de les quantitats indegudament percebudes.  
Segon. L'article 37.1.c) de la Llei 38/2003, de 17 de novembre, General de Subvencions establix que serà procedent el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament en el cas d'incompliment de les normes reguladores de la subvenció.  
Tercer. L'article 47.9 del Decret Legislatiu de 26 de juny de 1991, pel qual s'aprova el Text refós de la Llei d'Hisenda Pública de la Generalitat Valenciana establix que serà procedent el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:  
a) Incompliment de l'obligació de justificació.  
b) Obtindre la subvenció sense tindre les condicions requerides per a això.  
c) Incompliment de la finalitat per a la qual la subvenció va ser concedida.  
d) Incompliment de les condicions imposades als beneficiaris amb motiu de la concessió de la subvenció.  
Quart. D'acord amb el Decret 92/2007, de 6 de juliol el Consell, pel qual s'establix l'estructura orgànica bàsica de la Presidència i de les conselleries de la Generalitat (DOCV de 09.07.2007) i el decret 118/2007 de 27 de juliol, pel qual s'aprova el Reglament Orgànic i Funcional de la conselleria d'Educació (DOCV de 30.07.2007), resolc:  
Primer  
Declarar la revocació de la beca per a la formació de personal tècnic de suport a la investigació que es va concedir a Raquel Selene Recio Hernández.  
Segon  
Declarar que Raquel Selene Recio Hernández haurà de reintegrar la quantitat de 1.672,41 euros a la Generalitat Valenciana, pels motius exposats i en els conceptes i quantitats següents:  
Quantia a reintegrar  
beca formació personal   
tècnic de suport a la   
investigació capítol IV Interessos de demora Total  
 1.666,00 euros 6,71 euros 1.672,71 euros  
Tercer  
El reintegrament s'efectuarà en la forma i terminis indicats en la carta de pagament que s'adjunta a la present resolució.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 20/1998, de 13 de juliol, reguladora de la Jurisdicció Contenciósa Administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que va dictar l'acte, en el termini d'un mes a partir de l'endemà al de la notificació de la present resolució.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació de la present resolució».  
València, 29 de gener de 2008.- El director general de Política Científica: Jesús Marí Farinós.